Stoetze

Stoetze commune Saxoniae Inferioris et pars Circuli Uelzen est. Ad Stoetze et vici Hof-Rohrstorf, Bankewitz, Boecke, Groß Malchau, Nievelitz, Hohenzethen atque villae Schlankau (apud Boecke), Zieritz atque Törwe pertinent. Ab anno 1972 Stoetze ad Rosche commune generale pertinet.

 Historia 
Stoetze nomine Stotensen anno 1335 primo in actis descriptum est. Fuit postea pars Ducatus Luneburgensis. Anno 1705 ad Ducatum Electoralem Brunsvicum-Luneburgensem transiit. Anno 1803 cum toto Ducato a copiis Francicis occupatum est. Annis 1810 - 1813 pars Regni Westphaliae erat. Tum ad Regnum Hannoveranum, ab anno 1866 ad Borussiam pertinuit. Ab anno 1946 Stoetze pars Saxoniae Inferioris est. Anno 1972 vici Bankewitz, Boecke, Groß Malchau et Hohenzethen cum Stoetze coniuncti sunt. Anno eodem Stoetze etiam pars communis generalis Rosche factum est.

 Nexus externi 

 Pagina communis generalis Rosche de Stoetze scripta

Categoria:Communia Saxoniae Inferioris
Categoria:Condita saeculo 14